
       RAPORT DE SPECIALITATE
Privind stabilirea și aprobarea nivelului impozitelor, taxelor și a altor sume cuvenite bugetului local pentru anul 2026


În conformitate cu prevederile art. 129, alin. (4) lit.c din Ordonanța de Urgență nr.57/2019 privind Codul administrativ.
 În temeiul art.489,alin.(1), (2), (3) și art.495, lit.f) din Legea 227/2015 privind Codul fiscal cu modificările și completările ulterioare.
[bookmark: _GoBack] La stabilirea nivelurilor impozitelor și taxelor locale și a altor sume care se fac venit al  bugetului local pentru anul 2026, s-au avut în vedere următoarele:
- Constituția României, art. 56, alin. (1) prevede ca „cetățenii au obligația să contribuie, prin impozite și prin taxe, la cheltuielile publice.”;
- Art. 9 al Cartei Europene a autonomiei locale, adoptată la Strasbourg la 15 octombrie 1985 și ratificată prin Legea nr.199/1997, unde la pct. 3 este stipulat: “Cel puțin o parte din resursele financiare ale autorităților administratiei publice locale trebuie să provină din taxele și impozitele locale, al caror nivel, acestea au competența să îl stabilească în limitele legale.”;
- Legea nr. 227/2015 privind Codul fiscal, cu modificările și completările ulterioare;
- Legea nr. 207/2015 privind Codul de procedură fiscală, cu modificările și completările  ulterioare;
- Legea nr. 273/2006 privind Finanțele Publice Locale, cu modificările și completările ulterioare;
- Ordonanța de Urgență a Guvernului nr. 195 / 2005 privind Protecția Mediului, cu modificările
și completările ulterioare;
- Legea nr.119/1996 cu privire la actele de stare civilă;
- Legea nr. 544 /2001 privind Liberul acces la informațiile de interes public, cu modificările și completările ulterioare;
- Ordonanța 71/2002 privind Organizarea și funcționarea serviciilor publice de administrare a domeniului public și privat de interes local;
- Legea nr. 50/1991, republicată, privind Autorizarea executării construcțiilor și unele măsuri pentru realizarea locuințelor, cu modificările și completările ulterioare ;
- Legea nr.129/15.06.2018, pentru modificarea și completarea Legii nr. 102/2005 privind
Înființarea, organizarea și funcționarea Autorității Naționale de Supraveghere a Prelucrării  Datelor cu Caracter Personal, precum și pentru abrogarea Legii nr. 677/2001 pentru protecția persoanelor cu privire la prelucrarea datelor cu caracter personal și libera circulație a acestor date;
- art.7 din Legea  nr. 52/2003 privind transparenţa decizională în administraţia publică – Republicată, cu modificările și completările ulterioare.
Luând în considerare  necesitatea   realizării  veniturilor proprii ale bugetului local pentru anul 2026 în scopul asigurării finanțării cheltuielilor publice locale, pe de o parte, precum și de condițiile locale specifice zonei, pe de altă parte, propunem pentru anul fiscal 2026, ca impozitele și taxele locale prevăzute în sume  fixe, cât și în cote procentuale, să fie stabilite cu respectarea reglementărilor legale –  Legea nr.227 privind Codul de procedură fiscală, cu modificările și completările ulterioare.
Având în vedere art. 491, alin. 1 din Legea nr. 227/2015 privind Codul Fiscal, cu modificările și completările ulterioare, care prevede faptul că, ”în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de catre consiliile locale, țanând cont de rata inflației pentru anul fiscal anterior, comunicată pe site-urile oficiale ale Ministerului Finanțelor și Ministerului Dezvoltării, Lucrărilor Publice și Administratiei, cu excepția impozitului/taxei pe clădiri care se actualizează anual în baza valorilor clădirilor și terenurilor acoperite de acestea, cuprinse în Studiile de piață referitoare la valorile orientative privind proprietățile imobiliare din România, administrate de Uniunea Națională a Notarilor Publici din România.”
Potrivit datelor publicate pe site-urile oficiale ale Ministerului Finantelor si Ministerului Dezvoltarii, Lucrarilor Publice si Administratiei, ”Pentru indexarea impozitelor și taxelor locale aferente anului 2026, consiliile locale vor utiliza rata inflației de 5,6 %”, procent aprobat în H.C.L. nr 30  din 24.04.2025  privind  indexarea impozitelor și taxelor locale aferente anului 2026.
    	 Ținând cont de aceste aspecte, se propune aprobarea impozitelor și taxelor locale pentru anul 2026, în cazul impozitelor și taxelor locale pe cladiri, terenuri  și mijloace de transport, proprietatea persoanelor fizice și juridice, conform anexelor prezentate mai jos.
Pentru plata cu anticipaţie a impozitului pe clădiri, a impozitului pe teren și a impozitului pe mijloacele de transport datorate pe întregul an fiscal de către persoanele fizice și juridice, până la data de 31 martie a anului fiscal, se acordă o bonificație  de 10%.       

